CELEX: 52012PC0207
Language: hu
Date: 2012-05-08
Title: Javaslat A TANÁCS HATÁROZATA az Európai Unió által az AKCS–EU Miniszterek Tanácsában a 10. Európai Fejlesztési Alap (EFA) nem allokált forrásai egy részének átcsoportosítását célzó határozattal kapcsolatban elfogadandó álláspontról

|
			
		
		
		52012PC0207
		
			Javaslat A TANÁCS HATÁROZATA az Európai Unió által az AKCS–EU Miniszterek Tanácsában a 10. Európai Fejlesztési Alap (EFA) nem allokált forrásai egy részének átcsoportosítását célzó határozattal kapcsolatban elfogadandó álláspontról /* COM/2012/0207 final - 2012/0105 (NLE) */
			
				
		
		
			
			   	INDOKOLÁS
Az Európai Unió aktívan részt vesz a
fejlődő országok támogatását célzó új kezdeményezések kidolgozásában
és végrehajtásában. Az AKCS-országok támogatását célzó kezdeményezések
jelentősen hozzájárulnak a szegénység csökkentéséhez, amely mind az AKCS–EU
partnerségi megállapodás, mind az Unió fejlesztési politikájának
elsődleges célkitűzése.
A 10. Európai
Fejlesztési Alap (EFA) keretében az AKCS-n belüli forrásokra először
vonatkozik többéves stratégia. A felülvizsgált AKCS–EU partnerségi megállapodás
továbbá előírja, hogy a szükségletekre és a teljesítményre tekintettel,
valamint az AKCS-országokkal szoros együttműködésben el kell végezni a 10.
EFA AKCS-n belüli stratégiájának félidős értékelését. 
A 10. EFA AKCS-n
belüli allokációjának 2008-as eredeti programozása óta új javaslatok merültek
fel, hogy teljesítsék az AKCS-országok meglévő prioritásaiból, valamint az
EU által fejlesztési politikájával összefüggésben meghatározott prioritásokból
eredő igényeket. Az AKCS-stratégia AKCS-titkársággal közösen készített
félidős értékelése megerősíti az AKCS-n belüli együttműködés
általános uniós megközelítésének érvényességét, következésképpen nem irányozza
elő a stratégia jelentős felülvizsgálatát. Azonban mind az
AKCS-csoport, mind az uniós fél a meglévő stratégiai kereten belüli új
tevékenységek finanszírozására irányuló kérelmeket terjesztett elő. A 10.
EFA keretében az AKCS-n belüli együttműködésre eredetileg elkülönített
összeg (2700 millió EUR) kevésnek bizonyult az új igények fedezésére.
Ilyen körülmények mellett, valamint az AKCS–EU
partnerségi megállapodás Ib. melléklete 6. pontjának megfelelően, az
AKCS–EU Miniszterek Tanácsának nevében eljáró Nagykövetek Bizottsága az Ib.
mellékletben meghatározott allokációkon belül újra feloszthatja a forrásokat a
valamely allokációhoz kapcsolódó programozási igények teljesítése céljából. A
határidők, valamint a feltárt igények sürgős teljesítése miatt ezt a
határozatot az AKCS–EU Miniszterek Tanácsának következő, 2012. júniusi
ülésén indokolt elfogadni. A Bizottság a Tanács egyetértése esetén ezért azt
javasolja, hogy az AKCS–EU Miniszterek Tanácsa fogadja el a csatolt
határozatot, amely a 10. EFA nem allokált forrásaiból 195 millió EUR
átcsoportosításáról rendelkezik az AKCS-n belüli keretbe. 
A
195 millió EUR-s összeg programozásáról jelenleg megbeszélések
folynak az EU és az AKCS-országok között. A
Bizottság az EFA-bizottság véleményét követően jóváhagyja az összes
kiegészítő forrás felhasználását. 
A Bizottság
javasolja, hogy ebből a pénzügyi újrafelosztásból
100 millió EUR-t különítsenek el az afrikai békefenntartási
mechanizmus keretének feltöltésére, valamint hogy – amennyiben a Tanács
megfelelőnek tartja – a tanácsi következtetéseket ennek megfelelően
állapítsák meg. 
2012/0105 (NLE)
Javaslat
A TANÁCS HATÁROZATA
az Európai Unió által az AKCS–EU Miniszterek
Tanácsában a 10. Európai Fejlesztési Alap (EFA) nem allokált forrásai egy
részének átcsoportosítását célzó határozattal kapcsolatban elfogadandó
álláspontról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 209. cikke (2)
bekezdésére, összefüggésben 218. cikkének (9) bekezdésével,
tekintettel az Európai Bizottság javaslatára,
mivel:
(1)       Az egyrészről az
afrikai, karibi és csendes-óceáni államok, másrészről az Európai Közösség
és tagállamai között 2000. június 23-án Cotonouban aláírt[1] és 2005.
június 25-én Luxembourgban[2]
és 2010. június 22-én Ouagadougouban felülvizsgált[3]
partnerségi megállapodás (a továbbiakban: az AKCS–EU partnerségi megállapodás)
15. cikke felhatalmazza az AKCS–EU Miniszterek Tanácsát, hogy a megállapodás
értelmében határozatokat hozzon. 
(2)       Az Ib. melléklet 6. pontjának
megfelelően az AKCS–EU Miniszterek Tanácsának nevében eljáró Nagykövetek
Bizottsága az e melléklet 2. pontjában meghatározott allokációkon belül újra
feloszthatja a forrásokat a valamely allokációhoz kapcsolódó programozási
igények teljesítése céljából.
(3)       A 10. EFA-kereten belül az
AKCS-n belüli együttműködésre rendelkezésre álló források egyenlege nem
elegendő a félidős értékeléséből eredő programozási igények
teljesítéséhez. A Bizottság 195 millió EUR átcsoportosítását
javasolja a 10. EFA nem allokált forrásaiból az AKCS-n belüli
együttműködés keretébe, hogy finanszírozni lehessen az EU és az
AKCS-országok meglévő prioritásain alapuló fellépéseket, ideértve az
afrikai békefenntartási mechanizmus keretének 100 millió EUR
összegű feltöltését. 
(4)       Az AKCS–EU közös intézményei
üléseinek rendje, valamint a sürgős igények teljesítését célzó gyors
fellépés szükségessége miatt indokolt, hogy ezt a határozatot az AKCS–EU
Miniszterek Tanácsa 2012 júniusában elfogadja. 
(5)       Az EU-nak az AKCS–EU
Miniszterek Tanácsán belüli álláspontját ezért azzal a céllal indokolt
kialakítani, hogy határozatot fogadjanak el a 10. EFA általános tartaléka egy
részének az AKCS-n belüli együttműködésre fordítandó előirányzat
javára történő újrafelosztásáról,
ELFOGADTA EZT A HATÁROZATOT: 
1. cikk
Az Európai Uniónak az AKCS–EU Miniszterek
Tanácsában a 10. Európai Fejlesztési Alap általános tartalékának
felhasználására vonatkozó álláspontja az AKCS–EU Miniszterek Tanácsa csatolt
határozattervezetén alapul.
Az AKCS–EU Miniszterek Tanácsa
határozattervezetének formális és kisebb módosítását el lehet fogadni az e
határozathoz csatolt melléklet módosítása nélkül.
2. cikk
A 195 millió
EUR összegű pénzügyi újrafelosztásból 100 millió EUR-t az afrikai
békefenntartási mechanizmusra kell elkülöníteni. 
Kelt Brüsszelben, -án/-én.
                                                                       a
Tanács részéről
                                                                       az
elnök
MELLÉKLET
Tervezet
AZ
AKCS–EU MINISZTEREK TANÁCSÁNAK HATÁROZATA
a
10. Európai Fejlesztési Alap (EFA) nem allokált forrásai egy részének
átcsoportosításáról
AZ AKCS–EU MINISZTEREK TANÁCSA,
tekintettel az egyrészről az afrikai,
karibi és csendes-óceáni államok, másrészről az Európai Közösség és
tagállamai között 2000. június 23-án Cotonouban aláírt[4] és 2005.
június 25-én Luxembourgban[5]
és 2010. június 22-én Ouagadougouban felülvizsgált[6]
partnerségi megállapodásra (a továbbiakban: az AKCS–EU partnerségi
megállapodás) és különösen annak Ib. melléklete 6. pontjára,
mivel: 
(1)          A 10. EFA AKCS-n belüli
fennmaradó forrásai nem elegendőek a 10. EFA AKCS-n belüli félidős
értékeléséből eredő programozási igények teljesítéséhez. 
(2)          Annak érdekében, hogy
továbbra is gyors és hatékony választ nyújtsanak az Afrikában zajló
erőszakos válsághelyzetekre, szükséges az afrikai békefenntartási
mechanizmus keretének feltöltése.
(3)          Az AKCS-csoport és az EU
prioritásainak finanszírozása érdekében a szükséges összeget indokolt
átcsoportosítani a 10. Európai Fejlesztési Alap nem allokált forrásaiból az
AKCS-n belüli együttműködés keretébe. 
(4)          Helyénvaló, hogy a Tanács
késedelem nélkül elfogadja ezt a határozatot,
A KÖVETKEZŐKÉPPEN HATÁROZOTT:
1. cikk – Az AKCS-n belüli
együttműködés 
Az AKCS–EU partnerségi megállapodás 11., 28.,
29. és 30. cikkében megállapított célkitűzéseknek megfelelően a 10.
EFA tartalékából 195 millió EUR-t át kell csoportosítani az AKCS-n
belüli együttműködést keretébe.
2. cikk – Finanszírozási kérelem
Az AKCS–EU partnerségi megállapodás IV.
melléklete 12b. cikke a) pontjának megfelelően az AKCS–EU Miniszterek
Tanácsa felkéri a Bizottságot, hogy finanszírozza az EU és az AKCS-országok
által javasolt tevékenységeket, és különösen arra, hogy nyújtson összesen
100 millió EUR összegű kiegészítő finanszírozást az afrikai
békefenntartási mechanizmus javára.
Ez a határozat az elfogadása napján lép
hatályba.
Kelt Vanuatuban, […]-án/-én.
az
AKCS–EU Miniszterek Tanácsa részéről
az elnök
[1]               HL L 317., 2000.12.15., 3. o.
[2]               HL L
287., 2005.10.28., 4. o.
[3]               Az
AKCS–EU Tanács 2010. június 21-i 2/2010. sz. határozata (HL L 287., 2010.11.4.,
3. o.) által 2010. november 1-jétől átmenetileg alkalmazandó.
[4]               HL L
317., 2000.12.15., 3. o.
[5]               HL L
287., 2005.10.28., 4. o.
[6]               HL
L 287., 2010.11.4., 3. o.